ร้านอาหารปิ้งย่างชื่อดังจากประเทศญี่ปุ่นที่มาเปิดสาขาในไทย โดยสาขาแรกอยู่ที่ นิฮอนมาชิ ติดกับ เควิลเลจ ร้านเปิดมาได้สักพักใหญ่แล้ว ซึ่งช่วงเปิดใหม่แรกๆ คนไทยมาทานกันเยอะมากเนื่องจากอยากลองร้านใหม่ แต่สำหรับตอนนี้ลูกค้าส่วนใหญ่จะเป็นชาวญี่ปุ่นที่มาทานหลังจากเลิกงาน

อาหารส่วนใหญ่เป็นจานเล็กๆสามารถสั่งมาแกล้มสาเกหรือเบียร์แล้วแต่สะดวก แต่ส่วนตัวผมขอเบียร์สดครับ เพราะอาหารประเภทนี้ส่วนใหญ่จะไม่ได้ทานเพื่ออิ่ม มาทานกันเป็นกับแกล้มกันมากกว่า รสชาติโดยรวมโอเคครับ

สำหรับบรรยากาศในร้านนั้นอย่าให้เซดครับ เดซิเบลเกินกว่าหูมนุษย์ปุถุชนทั่วไปจะทนได้ เนื่องจากพนักงานทุกคนจะแข่งกันตะโกนครับ คนเข้าก็โวย คนออกก็โวย อาหารเสร็จก็โวย เข้าห้องน้ำก็โวย สรุปโวยหมดครับไม่ว่าคุณจะขยับไปไหน เหมาะแก่การชวนเพื่อนๆมาสัก สี่ห้า คนมาแข่งกันตะโกนครับ ส่วนสุภาพบุรุษท่านใดต้องการพาหวานใจไปด้วย ผมแนะนำว่าควรไปตอนอึมครึมกันครับ ต่อให้พวกคุณจะตะโกนด่ากันแค่ไหน ผมคาดว่าก็คงไม่เกินไปกว่าพนักงานในร้านแน่นอน นอกเสียจากว่าคุณเธอเอาไม้เสียบยากิโทริมาเสียบปากเราครับ

ปล.ขณะนี้มีสาขาเปิดใหม่แล้ว ไม่ต้องไปยืนออกันหน้าร้านสาขาแรกอีกต่อไป อยู่ ทองหล่อ สิบสามครับ โครงการ นิฮอนมูระ
ปลสอง. พนง.ผู้ชายผมยาวๆ ที่คอยต้อนรับสาขาสุขุมวิทไม่อยู่แล้วเนื่องจากมารยาทเยี่ยมเกินไปจนลูกค้าหลายท่านโวย

สรุป อาหารอร่อยแกล้มสาเกหรือเบียร์เหมาะมากๆ